Diari Oficial de la Generalitat Valenciana


Sumari del DOGV 6645, del 07-11-2011 (2011/11695)

Notificació de la declaració d'interés comunitari per a una instal·lació d'un centre d'Educació Infantil de primer cicle. Expedient número DIC-09/0438. Elda.
-------------------------------------------------------------------------------------------------------------------------------------------------------------

### Dades del document

Número de DOGV
:   6645

Data del DOGV
:   07-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11275


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la declaració d'interés comunitari per a una instal·lació d'un centre d'Educació Infantil de primer cicle. Expedient número DIC-09/0438. Elda. [2011/11310]  
Pel fet de resultar infructuoses les accions realitzades per a notificar a Antonio José Tafalla Ato, en representació de la mercantil Taher Hogar, SL, d'acord amb el que preveu l'article 59 de Llei 30/1992, de Règim Jurídic de les Administracions Públiques i del Procediment Administratiu Comú, s'efectua mitjançant aquest edicte.  
  
Acte que es notifica:  
«Trasllat de l'acord de no-admissió a tràmit de la DIC  
Expedient DIC-09/0438. Elda. Declaració d'interés comunitari per a una instal·lació de centre d'educació infantil de primer cicle, promogut per Taher Hogar, SL.  
La cap del Servei d'Ordenació del Territori, el dia 7 de juny de 2011, va dictar la resolució següent:  
"Vist l'expedient de referència i sobre la base dels antecedents i fonaments següents:  
Antecedents de fet  
Primer. Amb data 9 de desembre de 2009 es rep un escrit de l'Ajuntament d'Elda en el Registre d'Entrada d'aquesta Conselleria on s'adjunta una sol·licitud de declaració d'interés comunitari de l'entitat Taher Hogar, SL, en terrenys classificats com a sòl no urbanitzable comú del municipi d'Elda, polígon 01, parcel·la 31.  
Segon. Consten en el procediment informes municipals emesos en dates 12 de juliol i 12 de novembre de 2010, respectivament, en sentit desfavorable.  
Tercer. L'expedient conté la documentació mínima imprescindible que prescriu la Llei 10/2004, de 9 de desembre, del sòl no urbanitzable, de la Generalitat Valenciana, i resulta suficient per a promoure pronunciament.  
  
Fonaments de dret  
Primer. D'acord amb el que disposa l'article 13.1 del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat, en relació amb la disposició primera, a, de la Resolució de 28 de desembre de 2010, del conseller de Medi Ambient, Aigua, Urbanisme i Habitatge, sobre delegació de l'exercici de determinades competències en matèria d'urbanisme, és competència de la cap del Servei Territorial d'Urbanisme adoptar l'oportuna resolució respecte a la sol·licitud instada.  
  
Segon. L'article 32 de l'esmentada Llei 10/2004, de 9 de desembre, estableix la possibilitat d'autorització de determinats usos i aprofitaments en sòl no urbanitzable comú, dins dels límits i en les condicions legals vigents, mitjançant la declaració d'interés comunitari.  
  
Tercer. L'article 37 del mateix text legal, en l'apartat primer, determina que la instrucció i resolució del procediment correspon a la conselleria competent en matèria d'ordenació del territori i urbanisme, la qual, amb un informe previ municipal, no admetrà a tràmit les iniciatives que no s'ajusten als supòsits exigits per aquesta llei i el planejament aplicable.  
Quart. No queda prou acreditat en el procediment el compliment dels paràmetres establits en el planejament vigent del municipi d'Elda, tal com es reflecteix en els esmentats informes municipals, que indiquen l'incompliment de l'edificabilitat màxima permesa pel planejament de l'esmentat municipi. Així mateix, no es respecta la distància a límits i a l'eix del camí, de 5 i 15 metres respectivament, establides en el Decret 67/2006, de 12 de maig, pel qual s'aprova el Reglament d'ordenació i gestió territorial i urbanística. Per tant, la sol·licitud instada no és compatible amb el planejament vigent ni amb la llei del sòl no urbanitzable.  
  
Cinqué. L'anterior circumstància va ser posada de manifest al promotor de l'actuació mitjançant un escrit de data 4 d'abril de 2011, notificat en data 11 d'abril de 2011, a fi que, d'acord amb el que preceptua l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 15 dies al·legue el que estime convenient en defensa dels seus interessos. Transcorregut aquest termini, no hi consta la presentació d'al·legacions.  
Per tot això, vistos els antecedents exposats, com també els preceptes legals esmentats i la resta de general i pertinent aplicació, resolc:  
  
No admetre a tràmit la sol·licitud objecte d'aquest expedient instat per la mercantil Taher Hogar, SL, per a l'activitat de centre d'Educació Infantil de primer cicle, a la ctra. de Sax-Elda, polígon 01, parcel·la 31, del municipi d'Elda, i ordenar l'arxivament de les actuacions, atés que no hi ha tercers que s'hi han personat, ni la seua tramitació conté qüestions d'interés general, sense perjudici del seu dret a instar novament la sol·licitud en el moment que s'estime convenient.  
  
Contra aquesta resolució, que posa fi a la via administrativa, es pot interposar potestativament un recurs de reposició en el termini d'un mes comptador des de l'endemà de la notificació, de conformitat amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana d'acord amb el que disposa el 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos comptadors des de l'endemà de la notificació d'aquest acte. Tot això, sense perjudici que els interessats puguen exercir qualsevol altre recurs que estimen oportú"».  
  
  
Alacant, 26 de setembre de 2011.- El director general d'Avaluació Ambiental i Territorial: Juan Manuel Giner Corell.